82af20543f0f9cd0e7f48140e9237fce
Γιατί είναι απαραίτητη η στεγανοποίηση μπανιέρας & αρμών μπανιέρας;
-------------------------------------------------------------------


douleutaras.gr
2021.04

Σε καινούργιες κατασκευές μπάνιου και ολικές ανακαινίσεις, συστήνεται να γίνεται μόνωση και αδιαβροχοποίηση του μπάνιου, πριν τοποθετηθούν πλακάκια και είδη υγιεινής. Στην αγορά κυκλοφορεί μια ευρεία γκάμα στεγανωτικών υλικών, ειδικών για μπάνια. Μπορείς να συμβουλευτείς έναν έμπειρο επαγγελματία στη στεγανοποίηση μπάνιου, έτσι ώστε να σου προτείνει τα πιο κατάλληλα υλικά.


Όμως, ας δούμε για ποιους λόγους η στεγανοποίηση μπανιέρας, ντουζιέρας και αρμών είναι τόσο σημαντική:


### **1. Για να αποφύγεις το σχηματισμό μούχλας στο μπάνιο**


Σε πολλές περιπτώσεις, η υγρασία περνά στους τοίχους, από τους αρμούς μεταξύ μπανιέρας και τοίχου. Ωστόσο, αν αυτό συμβαίνει κατ’ εξακολούθηση, μοιραία θα εμφανιστεί μούχλα, με το πέρασμα του χρόνου. Φυσικά, η μούχλα είναι επικίνδυνη για την υγεία μας και δεν πρέπει να επιτρέπουμε το σχηματισμό της. Έτσι, η στεγανοποίηση αρμών μπανιέρας ή και ντουζιέρας είναι πάρα πολύ σημαντική, για να αποφύγεις το σχηματισμό μούχλας.


### **2. Για να έχουν μεγαλύτερη διάρκεια ζωής τα πλακάκια**


Αν τα πλακάκια του μπάνιου δεν έχουν επαρκή στεγάνωση, με το πέρασμα των χρόνων θα αρχίσουν να φουσκώνουν. Σαν αποτέλεσμα, αργά ή γρήγορα μπορεί να σπάσουν και να χρειαστούν αλλαγή. Η αλλαγή πλακιδίων έχει πολύ υψηλότερο κόστος, σε σχέση με την απλή στεγάνωση, η οποία πρέπει να γίνεται, πριν τοποθετηθούν τα πλακάκια στο μπάνιο.


### **3. Για να μη φουσκώσουν οι τοίχοι γύρω από το μπάνιο**


Πολλές φορές, μπορεί να παρατηρήσουμε πως οι τοίχοι στα γύρω δωμάτια του μπάνιου εμφανίζουν υψηλότερα επίπεδα υγρασίας. Αν ισχύει κάτι τέτοιο, τότε είναι πολύ πιθανό ότι το μπάνιο δε διαθέτει σωστή στεγάνωση. 


Με την αδιαβροχοποίηση της μπανιέρας, της ντουζιέρας και των πλακιδίων, μπορείς να σταματήσεις τα σημάδια υγρασίας στα γύρω δωμάτια. Συνεπώς, προστατεύεις και τους τοίχους σου από το να φουσκώνουν και να χρειάζονται συχνότερο βάψιμο.


### **4. Για να μην εμφανιστεί υγρασία στο ταβάνι του κάτω ορόφου**


Ειδικά αν μένεις σε πολυκατοικία, αυτός ο παράγοντας είναι πολύ σημαντικός. Σε μπάνια με [**χτιστή ντουζιέρα**](https://www.douleutaras.gr/bsdir/anakainisi-spitiou/xtisti-ntouziera/) και διαφόρων ειδών μπανιέρες, είναι πολύ σημαντικό να γίνεται στεγανοποίηση κάτω από τα πλακάκια. 


Σε περίπτωση που δεν γίνεται, μπορεί να ενοχληθεί ο κάτοικος του κάτω ορόφου, λόγω της εμφάνισης υγρασίας στην οροφή του. Προκειμένου να αποφύγεις το κόστος για τέτοιου είδους βλάβες, η στεγανοποίηση μπανιέρας ή ντουζιέρας είναι η καλύτερη λύση.


